Predlagam, da nalogo delate hkrati z ogledom videoposnetka in natančno sledite vsakemu kliku. V posnetku se pritiski na gumb računalniške miške tudi slišijo.

Če boste za pripravo naloge uporabljali navodila iz Youtuba, predlagam, da za menjavanje med Wordom in Youtubom uporabljate hkratni pritisk tipk

**ALT in TAB**.

Med delom v Wordu, posnetek zaustavite s klikom na video. Na enak način ga spet zaženete.

Video posnetek si lahko ogledate s CTRL + klik na <https://youtu.be/zxnnBRQDZIw>.

Odpri datoteko «UBE besedilo za urejanje«

1. **Na začetku besedila vstavi Naslovnico – »Integral« (1 točka)**

**Naslov dokumenta« zamenjaj z »IVAN CANKAR« (1 točka)**

**Podnaslov dokumenta zamenjaj z »Življenje in delo« (0,5 točke)**

**POVZETEK zamenjaj z »Osnovna šola Frana Erjavca Nova Gorica« (0,5 točke)**

**Besedilo pod povzetkom zamenjaj z »Seminarska naloga za izbirni predmet Urejanje besedil.« (0,5 točke)**

**Vpiši svoje ime. Naslov tečaja zamenjaj s svojim razredom. (0,5 točke)**

Fotografijo zamenjaj z eno od fotografij Ivana Cankarja, ki jih dobiš na internetu.

Pomakni se dol, na stran, kjer je fotografija Ivana Cankarja

1. **Levi rob besedila nastavi na približno 2 cm od levega roba, desni rob približno 2 cm od desnega roba (1 točka)**
2. **Fotografijo Ivana Cankarja malo povečaj. Poravnaj jo na sredino. (2x 0,5 točke)**
3. Pod fotografijo vstavi tabelo in jo oblikuj kot spodnjo. Ime in priimek zapiši s pisavo »Verdana« velikosti 16. Ostale podatke s pisavo »calibri«, velikosti 12. 
4. **Pred napisom VSEBINA vstavi prelom strani (kasneje boš vstavil kazalo) (0,5 točke)**
5. **Pred napisom »ŽIVLJENJE« vstavi prelom strani. (0,5 točke)**
6. **Vrsticam z naslovi: »VSEBINA«, »ŽIVLJENJE«, »DELO«, »PVSEDONIMI«, »PO SMRTI«, »BIBLIOGRAFIJA« in »VIRI« določi slog »Naslov 1«. (2 točki)**
7. **V poglavju »BIBLIOGRAFIJA« vrsticam z naslovi »POEZIJA«, »PROZA«, »DRAMATIKA«, »Dela objavljena v Slovenskem narodu« , »MLADINSKA DELA« in »Esejistika Ivana Cankarja« določi slog »Naslov 2«. (2 točki)**
8. **Naslovom del v poglavju »poezija« določi vrstično oznako ●. (1 točka)**

Naslovom del v poglavju »Proza « določi vrstično oznako ○ .

Naslove del v poglavju »Dramatika« oštevilči z rimskimi števili.

**Naslove del v poglavju »Dela objavljena v Slovenskem narodu« oštevilči s števili od 1 naprej. (1 točka)**

Naslovom del v poglavju »Esejistika Ivana Cankarja« in »Mladinska dela« določi vrstično oznako ♥.

1. **V poglavju »Viri« naslove del postavi v ležečo obliko (»Album slovenskih književnikov« in »Branja«). (2 x 0,5 točke)**
2. Fotografiji Ivana Cankarja (na začetku besedila, ne na naslovnici) dodaj napis (na zavihku »Sklici«): »Portret«.

Fotografiji spominske hiše dodaj napis »Cankarjeva spominska hiša«.

Fotografiji knjige dodaj napis »Hlapec Jernej in njegova pravica«.

1. **Na strani »Vsebina« pod naslov vstavi Kazalo. (2 točki)**
2. Ker se beseda Vsebina podvaja, izbriši zgornji napis in posodobi kazalo.
3. Pod kazalo vstavi kazalo fotografij.
4. Datoteko shrani kot wordov dokument z naslovom UBE in svojim imenom in priimkom (npr, UBEMihaNovak) in jo pošlji na jernej.ferjancic@os-franaerjavca.si